**Joseph Kevin Keegan**, oficial do Imperio Británico, nado o 14 de febreiro de 1951 en Armthorpe (Yorkshire Sur) é un exfutbolista e adestrador inglés, e un dos seus mellores xogadores de tódolos tempos.

Xogador
-------

Keegan foi rexeitado polo club local Doncaster Rovers, mais puido fichar por outra escuadra, o Scunthorpe United. Chegou a xogar 120 encontros ata que marchou cara ao Liverpool, no verán de 1971.

En agosto dese ano, debuta co Liverpool nun encontro contra o Nottingham Forest no estadio de Anfield. Comezou a destacar coma un goleador rápido e incisivo.

En 1972 xoga o seu primeiro encontro coa selección inglesa.

En 1973 gaña o seu primeiro título, cun Liverpool que tiña unha das mellores parellas atacantes de campionato, o propio Keegan e John Toshack. Ese ano tamén gañarían a Copa da UEFA, vencendo na final ao Borussia Mönchengladbach.

Ao ano seguinte non puido repeti-lo título de Liga, debido á incrible tempada que fixo o Leeds United, o cal estivo vinte e nove encontros sen coñece-la derrota. De tódolos xeitos o equipo fíxose coa FA Cup vencendo por 3-0 ó Newcastle con dous goles de Keegan.

1975 foi un ano sen títulos para Keegan co Liverpool, e amais diso, a selección inglesa, onde xa era indiscutible, non se deu clasificado para a Eurocopa de Fútbol 1976. En 1977 Keegan foi parte fundamental do Liverpool que gañou a Liga e a Copa de Europa. Ese mesmo ano anuncia a súa marcha do equipo, xa que quería probar sorte nunha escuadra estranxeira.

Cun total de 100 goles en 323, abandona o Liverpool e entre as ofertas que recibe, acepta unha do Hamburger SV. 
No Hamburgo, Keegan convértese nunha estrela de fama mundial, gaña dúas veces o Balón de Ouro e chegan á final da Copa de Europa en 1980 que perden contra o Nottingham Forest. Ese mesmo ano xoga coa selección a Eurocopa de Fútbol 1980, disputada en Italia, sendo o capitán do equipo. Unha vez rematado o torneo volta a Inglaterra para xogar co Southampton.

Unha inoportuna mancadura impídelle xogar algo máis ca uns minutos no Mundial 82, a única copa do mundo que chegou a disputar. Pouco despois a chegada de Bobby Robson ó cargo de seleccionador puxo fin á súa carreira internacional, xa que non volveu a ningunha convocatoria. Así, remataba cun total de 63 encontros, 31 deles coma capitán e 21 goles anotados.

A derradeira camisola que vestirá como xogador será a do Newcastle United onde ficará dúas tempadas, xogando 78 encontros e anotando 48 goles, axudando ao equipo a retornar á primeira división da liga inglesa. Keegan anuncia o seu retiro a finais da tempada 1983-84.

Adestrador
----------

### Newcastle

En febreiro de 1992, tras oito anos de retiro en España, Keegan volta ao mundo do fútbol coma adestrador do Newcastle United.

A escuadra estaba por aquel entón na First División, o equivalente á segunda división. Mais baixo a súa dirección conseguen o ascenso en 1993.

En 1994 lle é asignado o posto de Director deportivo, ó que renunciaría en 1997

Nesta etapa chegaron a ser subcampións de liga, e facían un xogo espectacular con xente coma o veterano Peter Beardsley ou o dianteiro Alan Shearer.

Kevin Keegan (á esquerda) en compaña dun afeccionado
### Fulham

Cando marcha do Newcastle, o seu destino é o Fulham, onde se fai cargo da dirección técnica da escuadra, sendo o adestrador Ray Wilkins. Cando este é despedido en 1998 o propio Keegan faise cargo do equipo. En 1999 logran o ascenso, mais deixa o club para dirixir á selección inglesa

### Selección Inglesa

Keegan foi nomeado novo seleccionador inglés en febreiro de 1999, mais non logrou grandes cousas. Na única competición oficial que disputou, a Eurocopa de Fútbol 2000, Inglaterra non pasou da fase dos grupos.

Finalmente dimitiu en outubro de 2000.

### Manchester City

É nomeado adestrador do Manchester City en maio de 2001. Keegan ficha xogadores con experiencia internacional coma Stuart Pearce, Eyal Berkovic ou Ali Benarbia. No seu primeiro ano son campións da *Division One* e ascenden á Premier league. Na tempada seguinte conseguen o noveno posto na liga, moi boa posición para un acabado de ascender. A tempada 2003-04 sería problemática, ó ter unha disputa co centrocampista Eyal Berkovic, que rematou co xogador fóra do club, e parte dos seareiros alporizados con Keegan por este feito. O City rematou en dezaseisavo posto aquel ano.

Finalmente en marzo de 2005 Keegan sería cesado do cargo.

Premios
-------

Keegan é membro do English Football Hall of Fame

Títulos
-------

### Xogador

#### Liverpool

**Campión**

* 1972/73 Premier League
* 1972/73 Copa da UEFA
* 1973/74 FA Cup
* 1974/75 Charity Shield
* 1975/76 Premier League
* 1975/76 Copa da UEFA
* 1976/77 Charity Shield
* 1976/77 Premier League
* 1976/77 Copa de Europa

**Subcampión**

* 1973/74 Premier League
* 1974/75 Premier League
* 1976/77 FA Cup

#### Hamburger SV

**Campión**

* 1978/79 Bundesliga

**Subcampión**

* 1979/80 Bundesliga
* 1979/80 Copa de Europa

### Adestrador

#### Newcastle United

**Subcampión**

* 1995/96 Premier League
* 1996/97 Charity Shield
* 1996/97 Premier League

Citas
-----

* "En certo modo unha cambra é pero que unha perna rota"
* Sobre Emile Heskey: "El emprega a súa forza, e esa é a súa forza, a súa forza"

Notas
-----

1. 1 2  BBC Sport Fact file. Url accessed 14 July, 2006.

Véxase tamén
------------

### Bibliografía

* "Southampton’s Cult Heroes" de Jeremy Wilson

### Ligazóns externas

* Keegan no English Football Hall of Fame
* Kevin Keegan estadísicas coma preparador en soccerbase.com

| * v
* c
* e
Balón de Ouro |
| --- |
| Galardón entregado pola revista *France Football* |
| Balón de Ouro (1956–2009) | 
* 1956: Matthews
* 1957: Di Stéfano
* 1958: Kopa
* 1959: Di Stéfano
* 1960: Suárez
* 1961: Sívori
* 1962: Masopust
* 1963: Iashin
* 1964: Law
* 1965: Eusébio
* 1966: Charlton
* 1967: Albert
* 1968: Best
* 1969: Rivera
* 1970: Müller
* 1971: Cruyff
* 1972: Beckenbauer
* 1973: Cruyff
* 1974: Cruyff
* 1975: Blokhin
* 1976: Beckenbauer
* 1977: Simonsen
* 1978: Keegan
* 1979: Keegan
* 1980: Rummenigge
* 1981: Rummenigge
* 1982: Rossi
* 1983: Platini
* 1984: Platini
* 1985: Platini
* 1986: Belanov
* 1987: Gullit
* 1988: Van Basten
* 1989: Van Basten
* 1990: Matthäus
* 1991: Papin
* 1992: Van Basten
* 1993: Baggio
* 1994: Stoichkov
* 1995: Weah
* 1996: Sammer
* 1997: Ronaldo
* 1998: Zidane
* 1999: Rivaldo
* 2000: Figo
* 2001: Owen
* 2002: Ronaldo
* 2003: Nedvěd
* 2004: Shevchenko
* 2005: Ronaldinho
* 2006: Cannavaro
* 2007: Kaká
* 2008: C. Ronaldo
* 2009: Messi

 |  |
| FIFA Balón de Ouro (2010–2015) | 
* 2010: Messi
* 2011: Messi
* 2012: Messi
* 2013: C. Ronaldo
* 2014: C. Ronaldo
* 2015: Messi

 |
| Balón de Ouro (2016–presente) | 
* 2016: C. Ronaldo
* 2017: C. Ronaldo
* 2018: Modrić
* 2019: Messi
* 2020: non entregado
* 2021: Messi
* 2022: Benzema
* 2023: Messi

 |

|  |  |
| --- | --- |
| Control de autoridades | 
* Wd: Q152832
* WorldCat
* VIAF: 117011194
* BNE: XX4609140
* BNF: 15724827p
* BRE: 4413133
* Discogs: 180945
* FAST: 20941
* GND: 120728966
* IMDb: nm0444444
* ISNI: 0000000117804695
* LCCN: n77011636
* MusicBrainz: ID
* Munzinger: 01000050115
* NNDB: 000112131
* NPG: mp82579
* NTA: 071964630
* EUfootballInfo: 10360
* FIFA: 174653
* FootballDatabase: 2574
* L'Équipe: 9572
* NFT: 3045
* SoccerBase: 4082
* SoccerBaseMgr: 888
* Transfermarkt: 85458
* UEFA: 36356

 |